
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1480 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Διδακτορικών Σπουδών του 
Τμήματος Αρχιτεκτόνων Μηχανικών της Πολυτε¬ 
χνικής Σχολής του Αριστοτελείου Πανεπιστημίου 
Θεσσαλονίκης. 

2 Έγκριση Κανονισμού Διδακτορικών Σπουδών 
του Τμήματος Γεωπονίας της Σχολής Γεωπονίας 
Δασολογίας και Φυσικού Περιβάλλοντος του Αρι- 
στοτελείου Πανεπιστημίου Θεσσαλονίκης». 

ΑΠΟΦΑΣΕΙΣ 

Αριθμ. 12416 _ (1) 

Έγκριση Κανονισμού Διδακτορικών Σπουδών 
τουΤμήματος Αρχιτεκτόνων Μηχανικών της Πο¬ 
λυτεχνικής Σχολής του Αριστοτελείου Πανεπι¬ 
στημίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Αριθμ. Συνεδρίασης 2953/25-1-2018) 

Έχοντας υπόψη: 

Ι.Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως το 
άρθρο 45 παρ. 2, 

2. Τις διατάξεις του άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ. Α74-8-2017). 

3. Τις ερμηνευτικές εγκύκλιους του Υπουργείου Παιδεί¬ 
ας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΟΝ/29-9-2017: «Εφαρμογή των διατάξεων 
του ν. 4485/2017 (ΑΊ 14) για θέματα μεταπτυχιακών 
σπουδών και εκπόνησης διδακτορικών διατριβών-λοι- 
πά θέματα και β) 22879/Ζ1/9-2-2018: «Εφαρμογή των 
διατάξεων του ν. 4485/2017 (Α' 114). 

4. Την απόφαση της Συνέλευσης του Τμήματος Αρχι¬ 
τεκτόνων Μηχανικών της Πολυτεχνικής Σχολής του Αρι- 
στοτελείου Πανεπιστημίου Θεσσαλονίκης (συνεδρίαση 
με αριθμ. 4/12-12-2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπου¬ 
δών του Τμήματος Αρχιτεκτόνων Μηχανικών της Πο¬ 


λυτεχνικής Σχολής του Αριστοτελείου Πανεπιστημίου 
Θεσσαλονίκης, ως εξής: 

Άρθρο 1 

Γενικές Αρχές 

Οι Διδακτορικές Σπουδές του Τμήματος Αρχιτεκτόνων 
Μηχανικών της Πολυτεχνικής Σχολής του ΑΠΟ αποσκο¬ 
πούν στην προαγωγή της γνώσης και της πρωτότυπης 
επιστημονικής έρευνας και οδηγούν στην απόκτηση 
Διδακτορικού Διπλώματος. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Κανονισμό αποτυπώνονται η δομή και 
οι κανόνες λειτουργίας του Προγράμματος Διδακτορι¬ 
κών Σπουδών του Τμήματος Αρχιτεκτόνων Μηχανικών 
της Πολυτεχνικής Σχολής του Αριστοτελείου Πανεπι¬ 
στημίου Θεσσαλονίκης, όπως αυτός καταρτίστηκε με 
απόφαση της Συνέλευσης του Τμήματος (συνεδρίαση 
με αριθμ. 4/ 12-12-2017). 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών του Τμήμα¬ 
τος Αρχιτεκτόνων Μηχανικών της Πολυτεχνικής Σχολής 
οργανώνεται και λειτουργεί σύμφωνα με τις διατάξεις 
του ν. 4485/2017 και των εν ισχύ σχετικών διατάξεων 
και αποφάσεων. 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

■ Είναι κάτοχοι διπλώματος Αρχιτέκτονα Μηχανικού 
της ημεδαπής, ενιαίου και αδιάσπαστου τίτλου σπου¬ 
δών μεταπτυχιακού επιπέδου κατά το άρθρο 46 του 
ν. 4485/2017, ή αναγνωρισμένου ως ισότιμου ιδρύματος 
της αλλοδαπής, πενταετούς διάρκειας με διπλωματική 
εργασία. 

• Είναι πτυχιούχοι άλλου τμήματος Α.Ε.Ι. (Πανεπιστη¬ 
μίου ήΤΕΙ) της ημεδαπής ή αναγνωρισμένου ως ισότιμου 
ιδρύματος της αλλοδαπής και επιπλέον κάτοχοι Διπλώ¬ 
ματος Μεταπτυχιακών Σπουδών Α.Ε.Ι. της ημεδαπής ή 
αναγνωρισμένου ως ισότιμου ιδρύματος της αλλοδαπής 















16140 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 480/27.04.2018 


με εξειδίκευση σε κατεύθυνση συναφή με το αντικείμενο 
της προτεινόμενης διατριβής. 

• Σε εξαιρετικές περιπτώσεις, γίνονται δεκτοί/ές ως 
Υποψήφιοι/ες Διδάκτορες και μη κάτοχοι Διπλώματος 
Μεταπτυχιακών Σπουδών σύμφωνα με τις προϋποθέσεις 
που ορίζονται παρακάτω. 

Το Τμήμα Αρχιτεκτόνων Μηχανικών της Πολυτεχνι¬ 
κής Σχολής του ΑΠΘ, έχει ορίσει τις ακόλουθες ειδικές 
προϋποθέσεις: 

■ Για κατόχους διπλώματος Αρχιτέκτονα Μηχανικού 
της ημεδαπής, ενιαίου και αδιάσπαστου τίτλου σπου¬ 
δών μεταπτυχιακού επιπέδου κατά το άρθρο 46 του 
ν. 4485/2017, ή αναγνωρισμένου ως ισότιμου ιδρύματος 
της αλλοδαπής, πενταετούς διάρκειας με διπλωματική 
εργασία, συνεκτιμώνται τα εξής: εξαιρετικές επιδόσεις 
στα μαθήματα και τις διπλωματικές εργασίες του 5-ετούς 
προγράμματος σπουδών, ή/και δημοσιεύσεις συναφείς 
με τη γνωστική περιοχή της διατριβής, ή/και συμμετοχή 
σε ερευνητικά προγράμματα στη γνωστική περιοχή της 
διατριβής η οποία πιστοποιείται με επιστολή των επι- 
στημονικώς υπεύθυνων σχετικά με το περιεχόμενο και 
την έκταση της συμβολής του/της υποψηφίου/ίας, ή/και 
διεθνώς αναγνωρισμένο αρχιτεκτονικό έργο. 

• Για πτυχιούχους άλλου τμήματος Α.Ε.Ι. (Πανεπιστη¬ 
μίου ή ΤΕΙ) της ημεδαπής ή αναγνωρισμένου ως ισότι¬ 
μου ιδρύματος της αλλοδαπής και επιπλέον κάτοχους 
Διπλώματος Μεταπτυχιακών Σπουδών Α.Ε.Ι. της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής με εξειδίκευση σε κατεύθυνση συναφή με 
το αντικείμενο της προτεινόμενης διατριβής, συνεκτι- 
μώνται τα εξής: εξαιρετικές επιδόσεις στα μαθήματα και 
τις διπλωματικές/πτυχιακές εργασίεςτου Προπτυχιακού 
Προγράμματος σπουδών, ή/και δημοσιεύσεις συναφείς 
με τη γνωστική περιοχή της διατριβής, ή/και συμμετοχή 
σε ερευνητικά προγράμματα στη γνωστική περιοχή της 
διατριβής η οποία πιστοποιείται με επιστολή των επιστη- 
μονικώς υπεύθυνων σχετικά με το περιεχόμενο και την 
έκταση της συμβολής του/της υποψηφίου/ίας. 

• Για πτυχιούχους άλλου τμήματος Α.Ε.Ι. (Πανεπιστημί¬ 
ου ή ΤΕΙ) της ημεδαπής ή αναγνωρισμένου ως ισότιμου 
ιδρύματος της αλλοδαπής και μη κάτοχους Διπλώματος 
Μεταπτυχιακών Σπουδών Α.Ε.Ι, απαιτούνται τα εξής: 
εξαιρετικές επιδόσεις στα μαθήματα και τις διπλωματικές 
εργασίεςτου βασικού προγράμματος σπουδών και δημο¬ 
σιεύσεις συναφείς με τη γνωστική περιοχή της διατριβής 
και συμμετοχή σε ερευνητικά προγράμματα στη γνωστική 
περιοχή της διατριβής η οποία πιστοποιείται με επιστολή 
των επιστημονικώς υπεύθυνων σχετικά με το περιεχόμενο 
και την έκταση της συμβολής του/της υποψηφίου/ίας. 

Άρθρο 4 

Χρονική διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. 

Για τους/τις υποψήφιους/ες διδάκτορες που γίνονται 
κατ' εξαίρεση δεκτοί/ές, χωρίς να είναι κάτοχοι ΜΔΕ, το 
ελάχιστο χρονικό όριο απόκτησης του Διδακτορικού 
Διπλώματος ανέρχεται στα τέσσερα (4) τουλάχιστον πλή¬ 
ρη ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 


Ο μέγιστος χρόνος εκπόνησης της διδακτορικής δι¬ 
ατριβής ορίζεται στα έξι (6) πλήρη ημερολογιακά έτη 
από την ημερομηνία ορισμού τηςΤριμελούς Συμβου¬ 
λευτικής Επιτροπής. Ο παραπάνω χρόνος δύναται να 
παραταθεί για δύο (2) επιπλέον έτη, μετά από αίτηση 
του/της υποψηφίου/ας, αιτιολογημένη εισήγηση της 
Τριμελούς Συμβουλευτικής Επιτροπής και έγκριση της 
Συνέλευσης του Τμήματος. 

Ο/η υποψήφιος/α διδάκτορας μπορεί να αιτηθεί ανα¬ 
στολής ενός (1) πλήρους ημερολογιακού έτους με αίτησή 
του/της, η οποία συνοδεύεται με επαρκώς αιτιολογημένη 
εισήγηση τηςΤριμελούς Συμβουλευτικής Επιτροπής και 
εγκρίνεται με απόφαση της Συνέλευσης του Τμήματος. 
Κατά τη διάρκεια της αναστολής αίρεται η ιδιότητά του/ 
της υποψ. διδάκτορα και τα εξ'αυτής απορρέοντα δικαι¬ 
ώματα. Ο χρόνος της αναστολής δεν προσμετράται στο 
μέγιστο συνολικό χρόνο εκπόνησης της Διδακτορικής 
Διατριβής. 

Αλλαγή τίτλου ή εξειδίκευση τίτλου, μπορεί να πραγ¬ 
ματοποιηθεί μετά από τεκμηριωμένη εισήγηση της 
Τριμελούς Συμβουλευτικής Επιτροπής και έγκριση της 
Συνέλευσης του Τμήματος. Αλλαγή θέματος στην υπό 
εκπόνηση Διδακτορική Διατριβή, μπορεί να πραγματο¬ 
ποιηθεί μετά από τεκμηριωμένη εισήγηση τηςΤριμελούς 
Συμβουλευτικής Επιτροπής και έγκριση της Συνέλευσης 
τουΤμήματος.Στηνπερίπτωση κατάτην οποία η αλλαγή 
θέματος οδηγεί σε νέο επιστημονικό πεδίο, ακολουθείται 
η διαδικασία του άρθρου 7 του παρόντα Κανονισμού. 

Άρθρο 5 

Δικαιώματα / Παροχές 

και Υποχρεώσεις Υποψηφίων Διδακτόρων 

5.1. Δικαιώματα / Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη απάτην 
ημερομηνία ορισμού τηςΤριμελούς Συμβουλευτικής Επι¬ 
τροπής, διατηρούν πλήρη τα δικαιώματα και τις παροχές 
που προβλέπονται και για τους/τις φοιτητές/τριες του Β' 
κύκλου σπουδών. Ενδεικτικά αναφέρονται: τεχνολογική 
και οικονομική υποστήριξη, βραβεία, υποτροφίες, φοιτη¬ 
τική μέριμνα, εκπροσώπηση σε συλλογικά Όργανα, κ.α. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

5.2. Υποχρεώσεις 

Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος. 

Ο/Η υποψήφιος/α διδάκτορας έχει υποχρέωση συμ¬ 
μετοχής σε εκπαιδευτικές δράσεις (σεμινάρια, φοιτητικά 
εργαστήρια ή περιοδικές ημερίδες) σχετικές με την εκ¬ 
πόνηση της διδακτορικής διατριβής του/της, οι οποίες 
οργανώνονται από το Τμήμα. 

Ο/Η υποψήφιος/α διδάκτορας έχει υποχρέωση να 
υποβάλλει σε ετήσια βάση τα ενδιάμεσα παραδοτέα: 
μία (1) τουλάχιστον επιστημονική δημοσίευση, ή μία 
(1) τουλάχιστον ανακοίνωση σε επιστημονικό συνέ¬ 
δριο, ή συμμετοχή σε έκθεση, ή φοιτητικό εργαστήριο 
(ννοιΙςεΓιορ), κ.τ.λ. 

Ο/Η υποψήφιος/α διδάκτορας έχει υποχρέωση, εφό¬ 
σον του ζητηθεί, να προσφέρει επικουρικό έργο στο 

τμήμα, στο οποίο εκπονεί τη διατριβή του. Το έργο αυτό 
μπορεί να αφορά επικουρική διδασκαλία μαθημάτων, 
οργανωτικές δράσεις, υποστήριξη επιστημονικών εκ¬ 
δηλώσεων, κ.α. 

Άρθρο 6 

Συμμετοχή Υποψηφίων Διδακτόρων 

στην εκπαιδευτική διαδικασία 

Με απόφαση ΣυνέλευσηςτουΤμήματος (άρθρο 9 παρ. 
3 εδάφιο ε' του ν. 3685/2008 που παραμένει σε ισχύ σύμ¬ 
φωνα με το άρθρο 88 παρ. α' του ν. 4485/2017) και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε υποψήφιους/ες διδάκτορες η 
επικουρία μελών ΔΕΠ του Τμήματος σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Άρθρο 7 

Διαδικασία Επιλογής 

Υποψηφίων Διδακτόρων 

Το Τμήμα μπορεί να προκηρύσσει με απόφαση της 
Συνέλευσης θέσεις υποψηφίων διδακτόρων, οι οποίες 
δημοσιοποιούνται διά του ημερησίου τύπου καιαναρτώ- 
νται ηλεκτρονικά στον διαδικτυακό τόπο του Τμήματος. 

Ο υποψήφιος υποβάλλει από 1 μέχρι 31 Οκτωβρίου ή 
από 1 μέχρι 31 Μαρτίου σχετική Αίτηση στη Γραμματεία 
τουΤμήματος. Στην αίτηση αναγράφεται ο προτεινόμε- 
νος τίτλος, η προτεινόμενη γλώσσα εκπόνησης, η οποία 
μπορεί να είναι διάφορη της ελληνικής και ο προτεινόμε- 
νος ως επιβλέπων της διδακτορικής διατριβής, ο οποίος 
ανήκει σε όσους έχουν δικαίωμα επίβλεψης διδακτορι¬ 
κής διατριβής, σύμφωνα με όσα ορίζονται στο άρθρο 39 
του ν. 4485/2017. Η αίτηση συνοδεύεται από αναλυτικό 
βιογραφικό σημείωμα του υποψηφίου, προσχέδιο δι¬ 
δακτορικής διατριβής, αντίγραφα τίτλων σπουδών και 
πιστοποιητικών γλωσσομάθειας, δύο συστατικές επιστο¬ 
λές, δημοσιεύσεις ή ότι άλλο κρίνει ο υποψήφιος ότι θα 
συμβάλλει θετικά στην αξιολόγησή του. 

> Ο/Η ΥΠΟΨΗΦΙΟΣ/Α 

Ο/Η υποψήφιος/α υποβάλλει από 1 μέχρι 31 Οκτω¬ 
βρίου ή από 1 μέχρι 31 Μαρτίου σχετική Αίτηση στη 
Γραμματεία του Τμήματος. Για την τυπική δυνατότητα 
εκπόνησης διατριβής σύμφωνα με τις γενικές και ειδικές 
προϋποθέσεις εισηγείται η Επιτροπή Μεταπτυχιακών 
Σπουδών (Ε.Μ.Σ.) τουΤμήματος η οποία συγκαλείται για 
το σκοπό αυτό δυο φορές το χρόνο: Νοέμβριο και Απρί¬ 
λιο. Η επιτροπή συνεδριάζει τρίτη φορά τον Μάιο για 
να εξετάσει μόνο περιπτώσεις που είχαν ήδη εξεταστεί 
προηγούμενα και για τις οποίες είχαν ζητηθεί συμπλη¬ 
ρωματικά στοιχεία ή διευκρινίσεις. 

Η Ε.Μ.Σ. εισηγείται συνεκτιμώνταςτα εξής κριτήρια: 

(α) Γενικό βαθμό του διπλώματος ή πτυχίου, 

(β) Γενικός βαθμό του/των διπλωμάτων μεταπτυχια¬ 
κών σπουδών, 

(γ) Επίδοση στα προπτυχιακά και μεταπτυχιακά μα¬ 
θήματα που σχετίζονται με το αντικείμενο της προτει- 
νόμενης διατριβής, 

(δ) Επίδοση στη διπλωματική ή πτυχιακή και μεταπτυ¬ 
χιακή εργασία και η συνάφειά τους με το αντικείμενο της 
προτεινόμενης διατριβής, 

(ε) Ερευνητική δραστηριότητα του υποψηφίου (όπως 
προκύπτει π.χ. από συμμετοχή του σε ερευνητικά προ¬ 


γράμματα, από δημοσιεύσεις του σε περιοδικά και συμ¬ 
μετοχή του σε συνέδρια), 

(στ) Απόκτηση περισσότερων τυπικών προσόντων σε 
συνάφεια με τις επαγγελματικές και ερευνητικής επιδό¬ 
σεις του υποψηφίου στην περίπτωση που δεν κατέχει 
Δίπλωμα Μεταπτυχιακών Σπουδών, 

(ζ) Το αναλυτικό βιογραφικό σημείωμα του υποψη¬ 
φίου, στο οποίο θα καταγράφονται όλα τα τυχόν πρό¬ 
σθετα προσόντα του, 

(η) Το περιεχόμενο των απαιτούμενων δύο συστατικών 
επιστολών. 

(θ) γενική εικόνα του υποψήφιου σύμφωνα με την ει¬ 
σήγηση, από τον επιβλέποντα καθηγητή, 

(ι) Επαρκή τεκμηριωμένη γνώση (επιπέδου (II-πολύ 
καλή) μιας τουλάχιστον ξένης γλώσσας. 

Στην αίτηση αναγράφεται ο/η προτεινόμενος/η ως επι- 
βλέπων/ουσα της Διδακτορικής Διατριβής, ο/η οποίος/α 
ανήκει σε όσους/ες έχουν δικαίωμα επίβλεψης Διδακτο¬ 
ρικής Διατριβής, σύμφωνα με τα οριζόμενα στο άρθρο 
39 του ν. 4485/2017 και στο άρθρο 8 του παρόντος Κα¬ 
νονισμού, ο προτεινόμενος τίτλος και η προτεινόμενη 
γλώσσα εκπόνησης και συγγραφής, η οποία μπορεί να 
είναι διάφορη της ελληνικής (αν ένα ή περισσότερα από 
τα μέλη της τριμελούς συμβουλευτικής επιτροπής είναι 
διδάσκων/οντες σε πανεπιστήμιο/α του εξωτερικού κα¬ 
θώς και στην περίπτωση που οι υποψήφιοι διδάκτορες 
είναι αλλοδαποί) έπειτα από τη σύμφωνη γνώμη του 
επιβλέποντα/ουσας και σχετική απόφαση της Συνέλευ¬ 
σης του Τμήματος. Στην περίπτωση που η γλώσσα συγ¬ 
γραφής είναι διάφορη της ελληνικής, ο υποψήφιος έχει 
την υποχρέωση συγγραφής και υποβολής εκτεταμένης 
περίληψης στα ελληνικά. 

Η αίτηση συνοδεύεται από αναλυτικό βιογραφικό ση¬ 
μείωμα του/της υποψηφίου, προσχέδιο διδακτορικής 
διατριβής και τα απαραίτητα συμπληρωματικά έγγραφα, 
όπως αυτά ορίζονται στο σχετικό έγγραφο της Γραμμα¬ 
τείας του Τ μήματος. 

>ΤΟΤΜΗΜΑ 

Με εισήγηση της Επιτροπής Μεταπτυχιακών Σπουδών 
(ΕΜΣ) τουΤμήματος, με βάση τη συνάφεια του ερευνη¬ 
τικού αντικειμένου των αιτήσεων που έχουν υποβληθεί, 
ορίζονται από τη Συνέλευση τριμελείς Επιτροπές από 
μέλη ΔΕΠ του Τμήματος, ανά κατηγορία αιτήσεων. Οι 
τριμελείς επιτροπές συγκροτούνται από τα σχετικά με τα 
ερευνητικά αντικείμενα μέλη της Επιτροπής Μεταπτυχια¬ 
κών Σπουδών (ΕΜΣ) ή/και άλλα μέλη ΔΕΠ τουΤμήματος 
όταν αυτό κρίνεται απαραίτητο. Η κάθε Επιτροπή εξετά¬ 
ζει τις υποβληθείσες αιτήσεις και τα συνυποβαλλόμενα 
έγγραφα και καλεί σε συνέντευξη τον/την υποψήφιο/α. 

Κατόπιν, η κάθε Επιτροπή υποβάλει στη Συνέλευση 
του Τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η υπο¬ 
ψήφιος/α πληροί ή δεν πληροί τις προϋποθέσεις προκει- 
μένου να γίνει δεκτός/η. Επιπρόσθετα, προτείνει τον/την 
επιβλέποντα/ουσα, αν αυτός/η δεν έχει προταθεί από 
τον/την υποψήφιο/α και τα άλλα δύο μέλη της Τριμε¬ 
λούς Συμβουλευτικής Επιτροπής. Σε κάθε περίπτωση 
το θέμα ανάγεται στην αρμοδιότητα της Συνέλευσης 
τουΤμήματος. 

Η Συνέλευση του Τμήματος, συνεκτιμώντας το υπό¬ 
μνημα της Επιτροπής, εγκρίνει ή απορρίπτει αιτιολογη¬ 
μένα την αίτηση του/της υποψηφίου/ας. Στην εγκριτική 

απόφαση της Συνέλευσης ορίζεται και η γλώσσα εκπό¬ 
νησης και συγγραφής της Διδακτορικής Διατριβής. Στην 
ίδια απόφαση, η Συνέλευση δύναται να καθορίσει ως 
προϋπόθεση για την εκπόνηση της Διδακτορικής Δι¬ 
ατριβής του/της υποψηφίου, την παράλληλη επιτυχή 
παρακολούθηση μαθήματος/ων ή άλλες συναφείς με 
την επιστημονική έρευνα υποχρεώσεις. 

Άρθρο 8 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του Α.Π.Θ. ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014 συμπεριλαμβανομένων των ερευνητικών 
κέντρων της Ακαδημίας Αθηνών. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν. 4485/2017, την επί¬ 
βλεψη της Διδακτορικής Διατριβής. Ο επιβλέπων/ουσα 
εισηγείται στη Συνέλευση του Τμήματος τον ορισμό 
Τριμελούς Συμβουλευτικής Επιτροπής, με αρμοδιότη¬ 
τα να πλαισιώνει και να υποστηρίζει την εκπόνηση και 
συγγραφή της. 

3. ΣτηνΤριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
α' βαθμίδας, αναπληρωτή και επίκουρου από το Α.Π.Θ. 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση Διδακτορική Διατριβή. Ως μέλη 
τηςΤριμελούςΣυμβουλευτικής Επιτροπής είναι δυνατόν 
να ορίζονται και μέλη Δ.Ε.Π. τα οποία είναι σε άδεια. Στην 
Τριμελή Συμβουλευτική Επιτροπή μετέχει τουλάχιστον 
ένα (1) μέλος Δ.Ε.Π. από τις τρεις πρώτες βαθμίδες του 
Τμήματος Αρχιτεκτόνων Μηχανικών. 

Το ανώτατο όριο επίβλεψης Διδακτορικών Διατριβών 
ανά μέλος ΔΕΠ προτείνεται στις οκτώ (8). Οι περιπτώσεις 
συνεπίβλεψης διδακτορικών διατριβών δε θα προσμε- 
τρούνται στο σύνολο. 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη 
επιβλέποντος/σας για μεγάλο χρονικό διάστημα, η 
Συνέλευση του Τμήματος, εκτιμώντας τις περιστάσεις, 
και σχετική εισήγηση της Επιτροπής Μεταπτυχιακών 
Σπουδών, αναθέτει σε άλλον/η την επίβλεψη, σύμφω¬ 
να με όσα ορίζονται στις προηγούμενες παραγράφους, 
κατόπιν αίτησης του/της υποψήφιου/ας διδάκτορα και 
σύμφωνης γνώμης του/της νέου/ας προτεινόμενου/ης 
επιβλέποντος/ας. Σε διαφορετική περίπτωση, ένα από 
τα άλλα δύο (2) μέλη τηςΤριμελούςΣυμβουλευτικής Επι¬ 
τροπής αναλαμβάνουν χρέη επιβλέποντος/ας, ακόμη 
και καθ' υπέρβαση του μέγιστου αριθμού υποψήφιων 
διδακτόρων. 

5. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 


να τελεί χρέη επιβλέποντος/ουσας των Διδακτορικών 
Διατριβών που έχει αναλάβει, και ο τίτλος απονέμεται 
από το Τμήμα Αρχιτεκτόνων Μηχανικών του ΑΠΘ, όπου 
ξεκίνησε η εκπόνηση της Διδακτορικής Διατριβής. 

6. Η Γραμματεία του Τμήματος οφείλει να αναρτήσει 
στον διαδικτυακό τόπο, στην ελληνική και αγγλική γλώσ¬ 
σα, το όνομα του/της Υποψήφιου/ας Διδάκτορα, τον τίτ¬ 
λο και σύντομη περίληψη της Διδακτορικής Διατριβής, 
το όνομα του/της επιβλέποντος/ουσας και των άλλων 
μελών της Τριμελούς Συμβουλευτικής Επιτροπής. 

Άρθρο 9 

Εκπόνηση Διδακτορικής Διατριβής 

με Συνεπίβλεψη 

Το Τμήμα Αρχιτεκτόνων Μηχανικών της Πολυτεχνικής 
Σχολής του Αριστοτελείου Πανεπιστημίου Θεσσαλονίκης 
είναι δυνατό να συνεργάζεται, σύμφωνα με όσα προβλέ- 
πονται στο άρθρο 43 του ν. 4485/2017, μεΤμήματα Α.Ε.Ι. 
της ημεδαπής, με ερευνητικά κέντρα και ινστιτούτα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημίας 
Αθηνών, για την εκπόνηση διατριβών με συνεπίβλεψη. 
Τα σχετικά με τη διαδικασία εκπόνησης, χορήγησης ενι¬ 
αίου ή χωριστού τίτλου κ.α., προβλέπονται στο οικείο 
Ειδικό Πρωτόκολλο Συνεργασίας που καταρτίζεται. 

Το Τμήμα Αρχιτεκτόνων Μηχανικών της Πολυτεχνικής 
Σχολής του Αριστοτελείου Πανεπιστημίου Θεσσαλονίκης 
είναι δυνατό επίσης να συνεργάζεται με αναγνωρισμένα 
ως ομοταγή Ιδρύματα ή ερευνητικά κέντρα και ινστι¬ 
τούτα της αλλοδαπής για την εκπόνηση διατριβών με 
συνεπίβλεψη. Τα σχετικά με τη διαδικασία εκπόνησης, 
χορήγησης ενιαίου ή χωριστού τίτλου κ.α., προβλέπονται 
στο οικείο Ειδικό Πρωτόκολλο Συνεργασίας που καταρτί¬ 
ζεται σύμφωνα με όσα ορίζει η απόφαση του Υπουργού 
Παιδείας, Έρευνας και Θρησκευμάτων με αριθμό 41931 / 
Ζ1/13-3-2018 (ΦΕΚ 972/τ. Β713-3-2018). 

Άρθρο 10 

Διαδικασία Εκπόνησης 

Ο/Η υποψήφιος/α διδάκτορας, κατ' έτος παρουσιά¬ 
ζει προφορικά ενώπιον της Τριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα σχετικά με την πρόοδο της Διδακτορικής του 
Διατριβής. 

Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 
Συμβουλευτική Επιτροπή και των εκθέσεων προόδου, 
καταχωρούνται στον ατομικό φάκελο του/της υποψη¬ 
φίου/ας διδάκτορα. 

Άρθρο 11 

Αξιολόγηση Διδακτορικής Διατριβής 

Μετά την ολοκλήρωση εκπόνησης της Διδακτορικής 
Διατριβής ο/η υποψήφιος/α διδάκτορας υποβάλλει αίτη¬ 
ση στηνΤριμελή Συμβουλευτική Επιτροπή, δια της Γραμ¬ 
ματείας, για δημόσια υποστήριξη και αξιολόγησή της. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση. Στην Εισηγητική Έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 

προτείνεται ο ορισμός Επταμελούς Εξεταστικής Επιτρο¬ 
πής για τον/την υποψήφιο/α διδάκτορα. Εάν η Τριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις - βελτιώσεις καθώς και 
χρονοδιάγραμμα υλοποίησης. 

Η Συνέλευση του Τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα. Σε αυτή μετέχουν τα μέλη 
τηςΤριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ. 2 β' εδάφιο του ν. 4485/2017 και έχουν την ίδια ή 
συναφή ειδικότητα με τον επιστημονικό πεδίο της Διδα¬ 
κτορικής Διατριβής. Η Τριμελής Συμβουλευτική Επιτρο¬ 
πή έχει δικαίωμα πρότασης των μελών της Επταμελούς 
Εξεταστικής Επιτροπής. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ. 2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. 

Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια, περίπου επί ημίωρο, 
ενώπιον της Επταμελούς Εξεταστικής Επιτροπής. Η δι¬ 
αδικασία της δημόσιας υποστήριξης προϋποθέτει τη 
φυσική παρουσία τουλάχιστον των τεσσάρων (4) μελών 
της Επταμελούς Εξεταστικής Επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 

Ο/Η υποψήφιος/α επίσης απαντά στις ερωτήσεις των 
μελών της Επταμελούς Εξεταστικής Επιτροπής. Με τη 
σύμφωνη γνώμη της Επταμελούς Εξεταστικής Επιτροπής 
είναι δυνατό να υποβληθούν ερωτήσεις και από το ακρο¬ 
ατήριο. Η όλη διαδικασία δεν επιτρέπεται να υπερβαίνει 
τις δυο (2) ώρες. 

Στη συνέχεια ο/η υποψήφιος/α αποχωρεί και η Επτα¬ 
μελής Εξεταστική Επιτροπή συσκέπτεται και κρίνει τη 
διατριβή ως προς την ποιότητα, την πληρότητα, την 
πρωτότυπη σκέψη και την συμβολή της στην επιστήμη 
και με βάση αυτά τα κριτήρια διατυπώνει την τελική της 
κρίση και την αξιολογεί. 

Η έγκριση και βαθμολόγηση βεβαιώνεται με σχετικό 
Πρακτικό. Η Διδακτορική Διατριβή εγκρίνεται με πλειο- 
ψηφία τουλάχιστον πέντε (5) μελών της Επταμελούς Εξε¬ 
ταστικής Επιτροπής.Το Πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της Επταμελούς Εξεταστικής Επιτροπής 
και διαβιβάζεται δια της Γραμματείας, στη Συνέλευση 
του Τμήματος. 

Η εγκριθείσα διδακτορική διατριβή αξιολογείται με 
την ακόλουθη κλίμακα: 

- Άριστα με διάκριση (σε όλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 

- Άριστα 

- Δίαν Καλώς 

- Καλώς 


Άρθρο 12 

Αναγόρευση και Καθομολόγηση Διδακτόρων 

Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος, παρουσία του/της υποψήφιου/ας Διδάκτορα. 
Ο Πρόεδρος του Τμήματος θέτει υπόψη του Σώματος το 
Πρακτικό, που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγη¬ 
σης της Διδακτορικής Διατριβής και ακολουθεί η ανα¬ 
γόρευση και καθομολόγηση του/της υποψηφίου/ας σε 
Διδάκτορα του Τμήματος. Στη Συνεδρίαση παρίσταται 
ο/η Πρύτανης/νις ή ο/η Αντιπρύτανης/νις, ενώ μπορεί 
να παρίσταται και ο/η Κοσμήτορας. 

Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθεί τα Πρότυπα σχετικών Αποφάσεων 
της Συγκλήτου ΑΠΘ1. 

Η τελετή διενεργείταιτρεις(3) φορές ανά ακαδημαϊκό 
έτος. 

Ο/Η υποψήφιος/α διδάκτορας πριν από την αναγό¬ 
ρευση και καθομολόγησή του/της από την Συνέλευση 
του Τμήματος, μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/Στην Διδάκτορα χορηγείται Αντίγραφο Διδακτο¬ 
ρικού Διπλώματος.Το Διδακτορικό Δίπλωμα (μεμβράνη), 
υπογράφεται από τον/την Πρύτανη, τον/την Πρόεδρο 
και τον/την Προϊστάμενο/η Γραμματείας του Τμήματος 
και φέρει τη σφραγίδα του ΑΠΘ. 

Η Γραμματεία του Τμήματος και σύμφωνα με σχετι¬ 
κή εισήγηση τηςΤριμελούςΣυμβουλευτικής Επιτροπής 
ορίζει και ενημερώνει τους διδάκτορες για επιπλέον δι¬ 
αδικασίες ή παραδοτέα, όπως διαδικασία δημοσίευσης 
πρόσκλησης στην δημόσια παρουσίαση, αριθμό ανατύ¬ 
πων που υποβάλλει ο υποψήφιος διδάκτορας στοΤμήμα, 
στην Κεντρική Βιβλιοθήκη-Κέντρο Πληροφόρησης του 
ΑΠΘ, στο Εθνικό Κέντρο Τεκμηρίωσης κ.α. 

Άρθρο 13 

Λόγοι Διαγραφής 

> Η Συνέλευση του Τμήματος Αρχιτεκτόνων Μηχανι¬ 
κών της Πολυτεχνικής Σχολής του Αριστοτελείου Πανε¬ 
πιστημίου Θεσσαλονίκης, μετά από απόφαση τηςΤριμε- 
λούς Συμβουλευτικής Επιτροπής, μπορεί να εισηγηθεί 
τη διαγραφή Υποψηφίου/ας Διδάκτορα. Στην απόφαση 
τεκμηριώνονται οι λόγοι διαγραφής. 

Λόγος διαγραφής αποτελεί, μεταξύ άλλων, η ανεπαρ¬ 
κής πρόοδος του/της υποψηφίου/ας διδάκτορα, η οποία 
τεκμηριώνεται με δύο (2) τουλάχιστον αρνητικές Εκθέ¬ 
σεις Προόδου. 

> Ο/Η υποψήφιος/α διδάκτορας διαγράφεται αυτοδί¬ 
καια μετά από αίτησή του/της. 

Άρθρο 14 

Λογοκλοπή 

Καταθέτοντας οποιαδήποτε εργασία ή τη διδακτορική 
του διατριβή, ο υποψήφιος/α διδάκτορας υποχρεούται 
να αναφέρει αν χρησιμοποίησε το έργο άλλων. Η αντι¬ 
γραφή θεωρείται σοβαρό ακαδημαϊκό παράπτωμα. 

Λογοκλοπή θεωρείται η αντιγραφή εργασίας (ή μέρους 
αυτής) κάποιου/ας άλλου/ης, καθώς και η χρησιμοποίη¬ 
ση εργασίας (ή μέρους αυτής) άλλου/ης -δημοσιευμένης 
ή μη- χωρίς τη δέουσα αναφορά. Η πράξη αυτή μπορεί 

να στοιχειοθετήσει απόφαση της Συνέλευσης του Τμή¬ 
ματος για διαγραφή του/της υποψήφιου/ας διδάκτορα, 
σύμφωνα με τα οριζόμενα στο επόμενο άρθρο. 

Σε περίπτωση που διαπιστωθεί λογοκλοπή μετά τη 
λήψη του διδακτορικού διπλώματος ο τίτλος που έχει 
απονεμηθεί ανακαλείται με ειδικά αιτιολογημένη από¬ 
φαση της Συνέλευσης του Τμήματος. 

Άρθρο 15 

Μεταβατικές διατάξεις 

> Όλοι/ες οι υποψήφιοι/ες διδάκτορες του Τμήματος 
μετά την έγκριση και δημοσίευση του παρόντα Κανο¬ 
νισμού Διδακτορικών Σπουδών, εντάσσονται στις δια¬ 
τάξεις του ν. 4485/2017 και στον παρόντα Κανονισμό. 

> Όσοι/ες υποψήφιοι/ες διδάκτορες του Τμήματος 
έχουν υπερβεί την ανώτατη διάρκεια εκπόνησης διδα¬ 
κτορικής διατριβής, υποχρεούνται στην ολοκλήρωσή 
της εντός διετίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Απριλίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 


Αριθμ. 12568 _ (2) 

Έγκριση Κανονισμού Διδακτορικών Σπουδών 
του Τμήματος Γεωπονίας της Σχολής Γεωπονίας, 
Δασολογίας και Φυσικού Περιβάλλοντοςτου Αρι- 
στοτελείου Πανεπιστημίου Θεσσαλονίκης». 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Αριθμ. Συνεδρίασης 2953/25-1 -2018) 

Έχοντας υπόψη: 

Ι.Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως το 
άρθρο 45 παρ. 2. 

2. Τις διατάξεις του άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ. Α74-8-2017). 

3. Τις ερμηνευτικές εγκύκλιους του Υπουργείου Παιδεί¬ 
ας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΟΝ/29-9-2017: «Εφαρμογή των διατάξεων 
του ν. 4485/2017 (ΑΊ 14) για θέματα μεταπτυχιακών 
σπουδών και εκπόνησης διδακτορικών διατριβών-λοι- 
πά θέματα και β) 22879/Ζ1/9-2-2018: «Εφαρμογή των 
διατάξεων του ν. 4485/2017 (Α' 114). 

4. Την απόφαση της Συνέλευσης του Τμήματος Γεω¬ 
πονίας της Σχολής Γεωπονίας, Δασολογίας και Φυσικού 
Περιβάλλοντοςτου Αριστοτελείου Πανεπιστημίου Θεσ¬ 
σαλονίκης (συνεδρίαση με αριθμ. 775/21-12-2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Γεωπονίας της Σχολής Γεωπονίας, Δασο¬ 
λογίας και Φυσικού Περιβάλλοντος του Αριστοτελείου 
Πανεπιστημίου Θεσσαλονίκης, ως εξής: 


Άρθρο 1 

Γενικές Αρχές 

Οι Διδακτορικές Σπουδές του Τμήματος ΓΕΩΠΟΝΙΑΣ 
του Αριστοτέλειου Πανεπιστήμιου Θεσσαλονίκης (ΑΠΟ) 
αποσκοπούν στην προαγωγή της γνώσης και της πρω¬ 
τότυπης επιστημονικής έρευνας και οδηγούν στην από¬ 
κτηση Διδακτορικού Διπλώματος. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Κανονισμό αποτυπώνονται η δομή και 
οι κανόνες λειτουργίας του Προγράμματος Διδακτορι¬ 
κών Σπουδών τουΤμήματος ΓΕΩΠΟΝΙΑΣ του ΑΠΟ, όπως 
αυτός καταρτίστηκε με απόφαση της Συνέλευσης του 
Τμήματος (συνεδρίαση με αριθμ. 775/21-12-2017). 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών τουΤμήματος 
ΓΕΩΠΟΝΙΑΣ οργανώνεται και λειτουργεί σύμφωνα με τις 
διατάξεις του ν. 4485/2017 και των εν ισχύει ευρισκομέ¬ 
νων σχετικών διατάξεων και αποφάσεων. Η Συνέλευση 
του Τμήματος με τον παρόντα κανονισμό αποφασίζει 
για θέματα που δεν προβλέπονται από το ν. 4485/2017 
στον παρόντα Κανονισμό και ο οποίος εγκρίνεται από 
τη Σύγκλητο του ΑΠΟ. Τα άρθρα και οι διατάξεις του 
παρόντος Κανονισμού ή/και οι σχετικές αποφάσεις της 
Συνέλευσης δεν είναι δυνατόν να αντιτίθενται ή να αναι¬ 
ρούν τα άρθρα ή τις διατάξεις του ν. 4485/2017 και την 
κείμενη νομοθεσία ή τους νόμους που ισχύουν για την 
εκπόνηση διδακτορικών σπουδών. 

Άρθρο 3 

Δικαίωμα Υποβολής Αίτησης 

1. Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

α) Είναι πτυχιούχοι Α.Ε.Ι. (Πανεπιστημίου ή ΤΕΙ) της 
ημεδαπής ή αναγνωρισμένου ως ισότιμου (ομοταγούς) 
ιδρύματος της αλλοδαπής με ελάχιστο βαθμό πτυχίου 
>6,0 και 

β) Είναι κάτοχοι Διπλώματος Μεταπτυχιακών Σπουδών 
Ανωτάτων Εκπαιδευτικών Ιδρυμάτων (ΑΕΙ) της ημεδα¬ 
πής ή αναγνωρισμένου ως ισότιμου ιδρύματος της αλ¬ 
λοδαπής, ή είναι κάτοχοι ενιαίου και αδιάσπαστου τίτλου 
σπουδών μεταπτυχιακού επιπέδου κατά το άρθρο 46 
του ν. 4485/2017. 

γ) Γνωρίζουν και χειρίζονται επαρκώς (επίπεδο Β2- 
καλή γνώση) την Αγγλική γλώσσα. 

2. Δεν γίνονται δεκτοί/ές υποψήφιοι/ες που είναι ήδη 
εγγεγραμμένοι/ες στο 2ο ή στο 3ο κύκλο σπουδών του 
Τμήματος Γεωπονίας ή άλλου ΑΕΙ της Ελλάδος. 

Άρθρο 4 

Χρονική διάρκεια 

1. Η χρονική διάρκεια για την απόκτηση του Διδα¬ 
κτορικού Διπλώματος είναι τουλάχιστον τρία (3) πλήρη 
ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

2. Το ανώτατο χρονικό όριο εκπόνησης Διδακτορικής 

Διατριβής δεν επιτρέπεται να υπερβαίνει τα έξι (6) πλή¬ 
ρη ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

3. Κατά περίπτωση, μπορεί να δίνεται αναστολή για 
ένα (1) πλήρες ημερολογιακό έτος μετά από ειδικά αιτι¬ 
ολογημένη εισήγηση της Συμβουλευτικής Επιτροπής και 
απόφαση της Συνέλευσης. Αναστολή μπορεί να αιτηθεί 
ο/η υποψήφιος/α κατά τη διάρκεια των σπουδών του. Ο 
χρόνος αναστολής δεν προσμετράται στο μέγιστο χρόνο 
φοίτησης που ορίζεται από τον παρόντα Εσωτερικό Κα¬ 
νονισμό. Κατά τη διάρκεια της αναστολήςτης φοίτησης 
αίρεται η φοιτητική ιδιότητα. 

Άρθρο 5 

Δικαιώματα / Παροχές 

και Υποχρεώσεις Υποψήφιων Διδακτόρων 

Α. ΔΙΚΑΙΩΜΑΤΑ/ΠΑΡΟΧΕΣ 

1. Οι Διδακτορικές Σπουδές παρέχονται δωρεάν. 

2. Οι υποψήφιοι/ες διδάκτορες, για πέντε (5) έτη από 
την ημερομηνία ορισμού της Τριμελούς Συμβουλευτι¬ 
κής Επιτροπής, διατηρούν πλήρη τα δικαιώματα και τις 
παροχές που προβλέπονται και για τους/τις φοιτητές/ 
τριεςτου 2ου κύκλου σπουδών. 

3. Οι υποψήφιοι/ες διδάκτορες είναι δυνατόν να συμ¬ 
μετέχουν σε συλλογικά όργανα σύμφωνα με όσα προ- 
βλέπονται στην κείμενη νομοθεσία. 

4. Οι υποψήφιοι/ες διδάκτορες διατηρούν τα δικαιώ¬ 
ματα πρόσβασης, δανεισμού και χρήσης των ηλεκτρο¬ 
νικών υπηρεσιών των πανεπιστημιακών βιβλιοθηκών 
μέχρι και πέντε (5) έτη μετά την απονομή του Διδακτο¬ 
ρικού Διπλώματος. 

Β. ΥΠΟΧΡΕΩΣΕΙΣ ΥΠΟΨΗΦΙΩΝ 

Οι υποψήφιοι/ες διδάκτορες: 

5. υποχρεούνται να ανανεώνουν την εγγραφή τους στα 
μητρώα των υποψηφίων διδακτορικών σπουδών του 
Τμήματος κάθε ακαδημαϊκό έτος σε ημερομηνίες που 
ορίζονται από τους διαχειριστές του πληροφοριακού 
συστήματος του Ιδρύματος. 

6. μετά την παρέλευση έξι (6) μηνών από την ημερο¬ 
μηνία αποδοχής τους, υποχρεούνται να παρουσιάσουν 
προφορικά και να υποβάλουν εγγράφως προς τη Συμ¬ 
βουλευτική Επιτροπή αναλυτικό υπόμνημα σχετικά με 
την πρόοδο της διδακτορικής τους διατριβής σύμφωνα 
με το άρθρο 10, παρ. 1 του Κανονισμού. 

7. οφείλουν να δημοσιοποιήσουν το σύνολο ή μέ¬ 
ρος των ευρημάτων της έρευνάς τους με τη συγγραφή 
επιστημονικού άρθρου αποδεκτού για δημοσίευση σε 
επιστημονικό περιοδικό που περιλαμβάνεται σε έναν 
από τους καταλόγους \Νβί> οίδαθΓΚθ ή 5εορυ5 ή -ΙουπτθΙ 
ϋΐΒΐίοπ ΡθροΓΐ5 και με πρώτο όνομα συγγραφέων το 
όνομά τους. 

8. οφείλουν να ακολουθούν πιστά για τη μορφή/διάρ¬ 
θρωση της διδακτορικής τους διατριβής και διαχείριση της 
χρησιμοποιούμενης επιστημονικής βιβλιογραφίας (μορφή 
βιβλιογραφίας και τρόπος παραπομπής εντός του κύριου 
κειμένου της διατριβής) τις υποδείξεις που έχει αποφασίσει 
η Συνέλευση τουΤμήματος και έχουν αναρτηθεί στην ιστο¬ 
σελίδα των διδακτορικών σπουδών του Τμήματος. 

9. Οφείλουν να παρακολουθήσουν και να εξετασθούν 
επιτυχώς στα μαθήματα που τους έχουν οριστεί από τη 
Συνέλευση πριν από τη λήξη της νόμιμης διάρκειας 
σπουδών τους. 


10. Κατά τη διάρκεια εκπόνησης της διδακτορικής δι¬ 
ατριβής, ο/η υποψήφιος οφείλει σε συνεργασία με τη 
Γραμματεία του Τμήματος και τον/την επιβλέποντά/ουσα 
του/της να κρατά ενήμερο το Ατομικό του Δελτίο. 

Άρθρο 6 

Συμμετοχή Υποψηφίων Διδακτόρων 

στην εκπαιδευτική διαδικασία 

Με απόφαση Συνέλευσης του Τμήματος (άρθρο 9 παρ. 
3 εδάφιο ε'του ν. 3685/2008 που παραμένει σε ισχύ σύμ¬ 
φωνα με το άρθρο 88 περ. α' του ν. 4485/2017) και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε υποψήφιους/ες διδάκτορες η 
επικουρία μελών ΔΕΠ του Τμήματος σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Άρθρο 7 

Διαδικασία Επιλογής Υποψηφίων Διδακτόρων 

Προκήρυξη θέσεων διδακτόρων/Πρόσκληση ενδια- 
φέροντος/Ενέργειες υποψηφίων/Ενέργειες Συνέλευσης 
Τμήματος 

1. Το Τμήμα με απόφαση της Συνέλευσης, μετά από 
εισήγηση μελών ΔΕΠ, προκηρύσσει θέσεις υποψηφίων 
διδακτόρων οι οποίοι δημοσιοποιούνται διά του ημε¬ 
ρησίου τύπου και αναρτώνται στον διαδικτυακό τόπο 
τουΤμήματος. Κάθε έτος το μήνα ΣΕΠΤΕΜΒΡΙΟ δημοσι¬ 
οποιείται με ανάρτηση στην ιστοσελίδα του Τμήματος 
πρόσκληση ενδιαφέροντος για διδακτορικές σπουδές 
στο Τμήμα. 

Στην προκήρυξη ή την πρόσκληση εκδήλωσης ενδια¬ 
φέροντος αναφέρονται ρητά οι προϋποθέσεις, οι όροι, οι 
προθεσμίες και οι διαδικασίες κατάθεσης υποψηφιοτή¬ 
των και επιλογής των υποψήφιων διδακτόρων, καθώς και 
οι πρόσθετες υποχρεώσεις αυτών, οι ρήτρες, τα παρα¬ 
δοτέα και τα χρονικά όρια ολοκλήρωσης των διατριβών 
σύμφωνα με όσα αναφέρονται στον παρόντα Κανονισμό. 
Στην περίπτωση της προκήρυξης είναι δυνατόν να προ- 
βλέπονται επιπλέον κριτήρια επιλογής πέραν των όσων 
αναφέρονται στο νόμο και στον παρόντα Κανονισμό. 

2. Αιτήσεις υποψηφιότητας αποδοχής για εκπόνηση 
διδακτορικής διατριβής υποβάλλονται καθ'όλο το έτος. 

3. Στην αίτηση αναγράφεται ο προτεινόμενος τίτλος, 
η προτεινόμενη γλώσσα συγγραφής της διατριβής και ο 
προτεινόμενος ως επιβλέπων/ουσα. Η αίτηση συνοδεύ¬ 
εται από: α) αναλυτικό βιογραφικό σημείωμα του/της 
υποψηφίου/ας, β) αντίγραφα τίτλων σπουδών μεταξύ 
των οποίων και αυτών που πιστοποιούν την επαρκή γνώ¬ 
ση της ξένης γλώσσας, γ) υπεύθυνη δήλωση μη εγγρα¬ 
φής σε άλλο ΑΕΙ ή Τμήμα στο 2ο και 3ο κύκλο σπουδών, 
δ) προσχέδιο διδακτορικής διατριβής και κατά περίπτω¬ 
ση: α) την ισοτιμία από το ΔΟΑΤΑΠ ή αντίγραφο αίτησης 
για χορήγηση ισοτιμίας του τίτλου σπουδών και β) το 
πιστοποιητικό επάρκειας της Ελληνικής γλώσσας. Το 
προσχέδιο της διδακτορικής διατριβής που επισυνά¬ 
πτεται στην αίτηση, διαρθρώνεται ως εξής: 

Α) Το προτεινόμενο πεδίο έρευνας και το ευρύτερο 
επιστημονικό πεδίο στο οποίο εντάσσεται η έρευνα. 

Β) Ο προτεινόμενος τίτλος της διατριβής. 

Γ) Ο/Η προτεινόμενος/η επιβλέπων/ουσα (σύμφωνα 
με τα οριζόμενα στο άρθρο 39 του ν. 4485/2017 και στο 
άρθρο 8 του παρόντος κανονισμού). 

Δ) Η γλώσσα εκπόνησης και συγγραφής της διατριβής. 

Ε) Ο στόχος της διατριβής και η ερευνητική της διάρ¬ 
θρωση (χρονοδιάγραμμα ενεργειών τουλάχιστον για τα 
πρώτα 3 έτη). 

ΣΤ) Η υφιστάμενη επιστημονική γνώση στο προτει- 
νόμενο πεδίο έρευνας και ενδεικτική ανασκόπηση της 
ελληνικής και της διεθνούς βιβλιογραφίας. 

Ζ) Τα επιδιωκόμενα πρωτότυπα στοιχεία και η συμβο¬ 
λή στην εξέλιξη της επιστήμης. 

Η) Η απαιτούμενη οικονομοτεχνική υποστήριξη της 
προτεινόμενης έρευνας. 

Θ) Η βιβλιογραφία. 

4. Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση τη συνάφεια του ερευνητικού αντικειμένου και τις 
μεταβιβάζει στον αντίστοιχο Τομέα με την εντολή εντός 
20ημέρου να συσταθεί τριμελής επιτροπή η οποία θα 
εξετάσει τις αιτήσεις και τα συνυποβληθέντα έγγραφα 
και θα καταθέσει στη Συνέλευση του Τμήματος δια του 
Τομέα εισηγητική έκθεση αποδοχής ή απόρριψης της 
αίτησης. 

5. Ο Διευθυντής του Τομέα συγκαλεί τη ΓΣ του Τομέα 
στην οποία ορίζεται, κατ' εντολή της Συνέλευσης, Τρι¬ 
μελής επιτροπή από μέλη του Τομέα ή και μέλη άλλων 
Τομέων του Τμήματος, η οποία εντός τριών (3) μηνών 
από την ημερομηνία ορισμού της και αφού καλέσει τους 
αιτούντες σε συνέντευξη, συντάσσει αναλυτικό υπόμνη¬ 
μα προς τη Συνέλευση. Στο υπόμνημα αναγράφονται/ 
αναλύονται οι λόγοι για τους οποίους ο/η υποψήφιος/α 
πρέπει ή δεν πρέπει να γίνει δεκτός/ή και παρατίθενται 
στοιχεία βιογραφικού, οι τίτλοι σπουδών, τα προσόντα 
και οι δεξιότητες, προτείνεται ο/η επιβλέπων/ουσα που 
μπορεί να είναι διαφορετικός του/της προτεινόμενου/ 
νης από τον/την υποψήφιο και αξιολογείται η υποχρέ¬ 
ωση ή όχι παρακολούθησης και επιτυχούς εξέτασης 
προπτυχιακών και μεταπτυχιακών μαθημάτων με βάση 
τους κανόνες του άρθρου 14 του παρόντος Κανονισμού. 
Τέλος, προτείνονται τα μέλη τηςΤριμελούς Συμβουλευ¬ 
τικής Επιτροπής. 

6. Το υπόμνημα τηςΤριμελούς επιτροπής, με ευθύνη 
του Διευθυντή του Τομέα και αφού η ΓΣ του Τομέα έχει 
λάβει γνώση μαζί με το φάκελο του/της υποψηφίου/ας, 
διαβιβάζεται-επιστρέφεται στη Γραμματεία του Τμήμα¬ 
τος. 

7. Η Συνέλευση συνεκτιμώνταςτο υπόμνηματηςΤριμε- 
λούς Επιτροπής και τη γνώμη του/της επιβλέποντος/ουσας 
εγκρίνει ή απορρίπτει αιτιολογημένα την αίτηση του/της 
υποψηφίου/ας. Στην περίπτωση εγκριτικής απόφασης, η 
Συνέλευση ορίζειΤριμελή Συμβουλευτική Επιτροπή με ένα 
μέλος της Επιτροπής να είναι ο/η επιβλέπων/ουσα, με αρ¬ 
μοδιότητα να πλαισιώνει και να υποστηρίζει την εκπόνηση 
και συγγραφή της και ορίζεται η γλώσσα συγγραφής της 
διδακτορικής διατριβής, η οποία μπορεί να είναι διαφορε¬ 
τική της ελληνικής. 

8. Το υπόμνημα αποδοχής καθώς και η εγκριτική απόφαση 
της Συνέλευσης καταχωρούνται στο φάκελο του/της υπο¬ 
ψηφίου/ας. 

9. Η εγκριτική απόφαση (όνομα υποψηφίου/ας διδά- 
κτορος, τίτλος διατριβής, επιβλέπων/ουσα, μέλη της 
Συμβουλευτικής, η γλώσσα συγγραφής της διδακτορι¬ 
κής διατριβής), μαζί με περίληψη του προσχεδίου της 


διδακτορικής διατριβής αναρτάται, με ευθύνη της Γραμ¬ 
ματείας τουΤμήματος, στον ιστότοπο τουΤμήματος. 

Άρθρο 8 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκουρου 
καθηγητή του Α.Π.Θ. ή άλλου Α.Ε.Ι. ή ερευνητές Α', Β' ή 
Γ' βαθμίδας από ερευνητικά κέντρα του άρθρου 13Α του 
ν. 4310/2014 συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

2. Στην Τριμελή Συμβουλευτική Επιτροπή μετέχουν 
ως μέλη, ο/η επιβλέπων/ουσα και δύο ακόμη μέλη 
Δ.Ε.Π. α' βαθμίδας, αναπληρωτή και επίκουρου από 
το Α.Π.Θ. ή άλλο Α.Ε.Ι. ή καθηγητές αναγνωρισμένων 
ως ομοτα-γών ιδρυμάτων της αλλοδαπής, οι οποίοι 
είναι κάτοχοι διδακτορικού διπλώματος, ή ερευνητές 
των βαθμιδών Α', Β' ή Γ' από ερευνητικά κέντρα του 
άρθρου 13Α του ν. 4310/2014 (όπως αυτό τροποποιή¬ 
θηκε με το ν. 4386/2016), συμπεριλαμβανομένων των 
ερευνητικών κέντρων της Ακαδημίας Αθηνών και του 
Ιδρύματος Ιατροβιολογικών Ερευνών της Ακαδημίας 
Αθηνών ή ερευνητών από αναγνωρισμένα ερευνητικά 
κέντρα ή ινστιτούτα της αλλοδαπής, οι οποίοι έχουν το 
ίδιο ή συναφές γνωστικό αντικείμενο με την υπό κρίση 
Διδακτορική Διατριβή. Ως μέλη τηςΤριμελούς Συμβου¬ 
λευτικής Επιτροπής είναι δυνατόν να ορίζονται και μέλη 
Δ.Ε.Π. τα οποία είναι σε άδεια. 

3. Στην Τριμελή Συμβουλευτική Επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες τουΤμήματος Γεωπονίας. 

4. Όταν προτείνονται ως μέλη Συμβουλευτικών Επι¬ 
τροπών ερευνητές αναγνωρισμένων ερευνητικών κέ¬ 
ντρων της ημεδαπής ή της αλλοδαπής ή καθηγητέςΤΕΙ 
με επαρκή επιστημονική ή ερευνητική ή συγγραφική 
δραστηριότητα θα πρέπει να κατατίθενται βιογραφικά 
σημειώματα και ταυτόχρονα βεβαίωση ενεργού υπηρε¬ 
σίας, μαζί με σχετική εισήγηση τεκμηρίωσης της ανάγκης 
επιλογής τους με βάση τα προσόντα τους ως μέλη της 
συγκεκριμένης Τριμελούς Συμβουλευτικής Επιτροπής. 

5. Κάθε μέλος ΔΕΠ μπορεί να επιβλέπει μέχρι πέντε (5) 
διδακτορικές διατριβές. Οι περιπτώσεις συνεπίβλεψης 
μέχρι δύο Διδακτορικών Διατριβών δεν προσμετρώνται 
στο επιτρεπόμενο σύνολο διατριβών που επιβλέπει ένα 
μέλος ΔΕΠ. 

6. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη 
επιβλέποντος/σας για μεγάλο χρονικό διάστημα, η 
Συνέλευση του Τμήματος, εκτιμώντας τις περιστάσεις, 
αναθέτει σε άλλον/η την επίβλεψη, σύμφωνα με όσα 
ορίζονται στις προηγούμενες παραγράφους, κατόπιν αί- 
τησηςτου/της υποψήφιου/ας διδάκτορα και σύμφωνης 
γνώμης του/ της νέου/ας προτεινόμενου/ης επιβλέπο- 
ντος/ ας. Σε διαφορετική περίπτωση, ένα από τα άλλα 
δύο (2) μέλη τηςΤριμελούς Συμβουλευτικής Επιτροπής 
αναλαμβάνουν χρέη επιβλέποντος/ας, ακόμη και καθ' 
υπέρβαση του μέγιστου αριθμού υποψήφιων διδακτό¬ 
ρων. Στην περίπτωση μέλους της τριμελούς που, για 
οποιοδήποτε λόγο αδυνατεί να συμμετάσχει στη τριμε¬ 
λή, επιλαμβάνεται η Συνέλευση και αποφασίζει δεόντως. 

7. Αν ο/η αρχικός/η επιβλέπων/ουσα μετακινηθεί σε 

άλλο Α.Ε.Ι. ή Τμήμα Α.Ε.Ι. ή αφυπηρετήσει, συνεχίζει να 
τελεί χρέη επιβλέποντος/ουσαςτων Διδακτορικών Δια¬ 
τριβών που έχει αναλάβει, και ο τίτλος απονέμεται από 
το Τμήμα Γεωπονίας του ΑΠΘ, όπου ξεκίνησε η εκπόνηση 
της Διδακτορικής Διατριβής. 

8. Μέλη ΔΕΠ που αποχωρούν εξαιτίας της συμπλή¬ 
ρωσης του ορίου ηλικίας, διατηρούν την ιδιότητα του 
μέλους 3μελούς Συμβουλευτικής Επιτροπής ή την ιδιό¬ 
τητα του επιβλέποντος/ουσας, ιδιότητες τις οποίες είχαν 
αποκτήσει πριν την αφυπηρέτησή τους. Οι ομότιμοι κα- 
θηγητές/τριες δε μπορούν να αναλάβουν νέους υποψή¬ 
φιους διδάκτορες ως επιβλέποντες/ουσες. 

Άρθρο 9 

Εκπόνηση Διδακτορικής Διατριβής 

με Συνεπίβλεψη 

ΤοΤμήμα Γεωπονίας είναι δυνατό να συνεργάζεται με 
Τμήματα Α.Ε.Ι. της ημεδαπής ή με ερευνητικά κέντρα, με 
στόχο την εκπόνηση διδακτορικών διατριβών με συνε¬ 
πίβλεψη για τις οποίες καταρτίζεται Ειδικό Πρωτόκολλο 
Συνεργασίας (Ε.Π.Σ.), το οποίο εγκρίνεται από τη Σύγκλη¬ 
το του ΑΠΘ και τη Σύγκλητο του συνεργαζόμενου ΑΕΙ 
ή τα συλλογικά όργανα διοίκησης του συνεργαζόμενου 
Ερευνητικού Κέντρου ή Ινστιτούτου του άρθρου 13Α του 
ν. 4310/2014, όπως τροποποιήθηκε με το ν. 4386/2016 
συμπεριλαμβανομένων των Ερευνητικών Κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών. 

Στο Ε.Π.Σ. περιγράφεται με κάθε λεπτομέρεια η διαδι¬ 
κασία από το στάδιο επιλογής των υποψηφίων μέχρι το 
στάδιο απονομήςτουδιδακτορικούτίτλου, η πρόβλεψη 
χορήγησης ενιαίου ή χωριστού τίτλου, το Ιδρυμα που 
αναλαμβάνει τη διοικητική ευθύνη, ο ορισμός του/της 
επιβλέποντος/ουσας από κάθε συνεργαζόμενο Ιδρυμα/ 
Φορέα, η χρονική διάρκεια των σπουδών με ελάχιστο 
χρονικό όριο τα τρία (3) έτη, τα παραδοτέα και κάθε άλλη 
υποχρέωση του/της υποψηφίου/ας. 

Στην περίπτωση εκπόνησης διδακτορικών διατριβών 
με συνεπίβλεψη με αναγνωρισμένο ως ομοταγές Ίδρυμα 
ή με ερευνητικό κέντρο ή Ινστιτούτο της αλλοδαπής, τα 
σχετικά με τη διαδικασία εκπόνησης, χορήγησης ενιαίου 
ή χωριστού τίτλου κ.ά., προβλέπονται στο οικείο Ειδικό 
Πρωτόκολλο Συνεργασίας που καταρτίζεται σύμφωνα 
με όσα ορίζει η με όσα ορίζει η απόφαση του Υπουργού 
Παιδείας, Έρευνας και Θρησκευμάτων με αριθμό 41931 / 
Ζ1/13-3-2018 (ΦΕΚ 972/τ. Β'/13-3-2018). 

Άρθρο 10 

Διαδικασία Εκπόνησης 

Οι υποψήφιοι/ες διδάκτορες μετά την παρέλευση 
έξι (6) μηνών από την ημερομηνία αποδοχής τους και 
καθ' όλη τη διάρκεια σπουδών τους υποχρεούνται να 
παρουσιάζουν προφορικά και να υποβάλουν εγγράφως 
προς τη Τριμελή Συμβουλευτική Επιτροπή αναλυτικό 
υπόμνημα σχετικά με την πρόοδο της διδακτορικής τους 
διατριβής μέχρι την 1 η Ιουνίου κάθε έτους. Στη συνέχεια, 
η Τριμελής Συμβουλευτική Επιτροπή καταθέτει Ετήσια 
Έκθεση Προόδου στην οποία επισυνάπτεται το υπόμνη¬ 
μα του/της υποψηφίου/ας μέχρι την 15η Ιουνίου κάθε 
έτους. Στην ετήσια αυτή έκθεση πρέπει απαραιτήτως η 
Τριμελής Συμβουλευτική Επιτροπή να αξιολογήσει, να 
κρίνει και να διατυπώσει την άποψη ότι η πραγματοποι- 


ηθείσα πρόοδος της εργασίας είναι: α) ικανοποιητική 
και πρέπει να συνεχιστεί, ή β) ως ανεπαρκής/αρνητική 
διατυπώνοντας ταυτόχρονα τις προτάσεις της για βελ¬ 
τίωση της προόδου στο άμεσο μέλλον. 

Αντίγραφο του υπομνήματος, καθώς και σχόλια επ' αυ¬ 
τού από τον/την επιβλέποντα/ουσα ή την Τριμελή Συμ¬ 
βουλευτική Επιτροπή και των εκθέσεων προόδου, κατα- 
χωρούνται στον ατομικό φάκελο του/της υποψηφίου/ 
ας διδάκτορα. 

Εάν κατά τη διάρκεια εκπόνησης της διατριβής η Τρι¬ 
μελής Συμβουλευτική Επιτροπή προτείνει προς έγκριση 
από τη Συνέλευση του Τμήματος τη ριζική αλλαγή του 
θέματος της διατριβής που οδηγεί σε νέο επιστημονικό 
πεδίο, ακολουθείται η διαδικασία του άρθρου 7 του πα¬ 
ρόντος Κανονισμού. 

Άρθρο 11 

Αξιολόγηση Διδακτορικής Διατριβής 

1 .Ο/Η υποψήφιος/α διδάκτορας, πριν από τη λήξη 
της νόμιμης διάρκειας των διδακτορικών σπουδών του 
(Άρθρο 4 του παρόντος Κανονισμού), υποβάλλει διά της 
Γραμματείας αίτηση στην Τριμελή Συμβουλευτική Επι¬ 
τροπή για τη δημόσια υποστήριξη και την αξιολόγηση 
της διδακτορικής του/της διατριβής, όταν: 

> Έχει ολοκληρώσει την συγγραφή της διδακτορικής 
διατριβής σύμφωνα με τις υποδείξεις για τη μορφή/δι¬ 
άρθρωσή της και διαχείριση της χρησιμοποιούμενης 
επιστημονικής βιβλιογραφίας (μορφή βιβλιογραφίας και 
τρόπος παραπομπής εντός του κύριου κειμένου της δια¬ 
τριβής) που έχει αποφασίσει η Συνέλευση τουΤμήματος 
και έχουν αναρτηθεί στην ιστοσελίδα τουΤμήματος. 

> Έχει αξιολογηθεί επιτυχώς σε όλα τα μαθήματα που 
είχαν οριστεί (εάν είχαν οριστεί) για τον/την υποψήφι-ο/α 
διδάκτορα. 

> Έχει δημοσιευτεί ή έχει γίνει αποδεκτή για δημοσί¬ 
ευση, σε έγκυρο διεθνές επιστημονικό περιοδικό που 
περιλαμβάνεται σε έναν από τους καταλόγους \Λ/θ 6 οί 
5αθηοθ ή δεορυε ή -ΙουπΊθΙ ϋΐθΐίοπ ΒοροιΤε εργασία 
με το σύνολο ή μέρος των ερευνητικών/πειραματικών 
δεδομένων της Διδακτορικής Διατριβής και με ΠΡΩΤΟ 
όνομα, το όνομα του/της υποψηφίου/ας διδάκτορος. 

> Έχει καταθέσει, εάν απαιτείται, την απόφαση ανα¬ 
γνώρισης ισοτιμίας από το ΔΟΑΤΑΠ ή άλλη δημόσια 
αρχή για τίτλους σπουδών που αποκτήθηκαν στην αλ¬ 
λοδαπή. 

> Έχει καταθέσει, εάν απαιτείται, το πιστοποιητικό 
επάρκειας στην Ελληνική γλώσσα για τους αλλοδαπούς 
υποψηφίους/ες στην περίπτωση που ορισθείσα γλώσσας 
συγγραφής της διατριβής είναι η ελληνική. 

2. Εάν η Τριμελής Συμβουλευτική Επιτροπή ΔΕΝ 
εγκρίνει την αίτηση του/της υποψηφίου/ας διδάκτο¬ 
ρα, του/ της δίνει αναλυτικά επιστημονικές παρατηρή¬ 
σεις/ βελτιώσεις καθώς και χρονοδιάγραμμα υλοποίησης 
μέγιστης διάρκειας έξι (6) μηνών και ταυτόχρονα ενη¬ 
μερώνει τη Γραμματεία σχετικά. Με τη λήξη του χρο¬ 
νοδιαγράμματος, η Τριμελής Συμβουλευτική Επιτροπή 
προβαίνει ΑΜΕΣΑ στις ενέργειες της παραγράφου 3 του 
παρόντος άρθρου ή εισηγείται στη Συνέλευση τη δια¬ 
γραφή του/της υποψηφίου. 

3. Εάν η τριμελής Συμβουλευτική Επιτροπή αποδεχθεί 
την αίτηση του/της υποψηφίου/ας, συντάσσει εντός τρι¬ 
ών (3) μηνών από την ημερομηνία υποβολής της, ανα- 

λυτική εισηγητική έκθεση και την υποβάλλει διά του οι¬ 
κείου Τομέα στη Συνέλευση του Τμήματος ζητώντας τον 
ορισμό επταμελούς Εξεταστικής Επιτροπής για την κρίση 
της διδακτορικής διατριβής. Στην εισηγητική έκθεση: 

α) προτείνεται ο οριστικός τίτλος της διατριβής στην 
ελληνική και αγγλική γλώσσα (στην περίπτωση της πλή¬ 
ρους αλλαγής του τίτλου και με την προϋπόθεση ότι δεν 
αναφέρεται σε διαφορετικό επιστημονικό πεδίου εκεί¬ 
νου που είχε προταθεί κατά την αίτηση του/της υποψη¬ 
φίου, η πρόταση πρέπει να συνοδεύεται από αναλυτική 
τεκμηρίωση), 

β) τεκμηριώνεται η πρόταση για αποδοχή/έγκριση ή 
όχι της διατριβής με βάση την αξιολόγηση σχετικά με 
την ποιότητα, την πληρότητα, την πρωτότυπη σκέψη, 
τη συμβολή της στην επιστήμη, καθώς και με την προϋ¬ 
πόθεση της εκπλήρωσης κάθε πρόσθετης υποχρέωσης 
εκ μέρους του/της υποψηφίου/ας, και 

γ) προτείνονται τα τέσσερα (4) επιπλέον μέλη της 
Επταμελούς Εξεταστικής Επιτροπής καθώς και το ή τα 
μέλη που αντικαθιστούν τα αφυπηρετήσαντα μέλη της 
Συμβουλευτικής Επιτροπής, εάν απαιτείται, τα οποία 
πληρούν τα κριτήρια του άρθρου 39 παρ. 2 β' εδάφιο 
του ν. 4485/2017 και έχουν την ίδια ή συναφή ειδικότητα 
με το επιστημονικό πεδίο της Διδακτορικής Διατριβής. 

ΚΑΝΟΝΕΣ ΣΥΓΚΡΟΤΗΣΗΣ 

ΤΗΣ ΕΠΤΑΜΕΛΟΥΣ ΕΠΙΤΡΟΠΗΣ 

4. Στην Επταμελή Εξεταστική Επιτροπή μετέχουν 
υποχρεωτικά τα μέλη της Τριμελούς Συμβουλευτικής 
Επιτροπής, εκτός από τα αφυπηρετήσαντα μέλη αυτής. 

5. Τέσσερα (4) τουλάχιστον μέλη της επταμελούς Εξε¬ 
ταστικής Επιτροπής πρέπει να είναι μέλη ΔΕΠ. 

6. Από τα επτά (7) μέλη τουλάχιστον δύο (2) πρέπει να 
ανήκουν στο Τμήμα Γεωπονίας και τουλάχιστον δύο (2) 
να υπηρετούν σε άλλο Τμήμα του Α.Π.Θ. ή άλλου Πανε¬ 
πιστημιακού Ιδρύματος. 

7. Τα υπόλοιπα μέλη της Επιτροπής μπορεί να είναι 
μέλη ΔΕΠ ΑΕΙ της ημεδαπής ή ομοταγών Ιδρυμάτων της 
αλλοδαπής, εν ενεργεία ερευνητές των βαθμιδών Α', Β' ή 
Γ' αναγνωρισμένου ερευνητικού κέντρου του εσωτερι¬ 
κού ή εξωτερικού, οι οποίοι είναι κάτοχοι διδακτορικού 
διπλώματος. 

8. Μέλη ΔΕΠ τα οποία βρίσκονται σε άδεια, δύνανται 
να συμμετέχουν ως μέλη της Επταμελούς Εξεταστικής 
Επιτροπής. 

ΜΕΤΑ ΤΟΝ ΟΡΙΣΜΟ 

ΤΗΣ ΕΠΤΑΜΕΛΟΥΣ ΕΞΕΤΑΣΤΙΚΗΣ ΕΠΙΤΡΟΠΗΣ 

9. Με ευθύνη της Γραμματείας του Τμήματος (με αρ. 
πρωτοκόλλου) και σε συνεργασία με την Τριμελή Συμ¬ 
βουλευτική Επιτροπή ορίζεται ΗΜΕΡΟΜΗΝΙΑ/ΩΡΑ/ΧΩ- 
ΡΟΣ της υποστήριξης της διατριβής και δημοσιοποιείται 
η αντίστοιχη πρόσκληση. ΔΕΝ επιτρέπεται να μεσολαβεί 
διάστημα μικρότερο των 15 ημερών μεταξύ της ημερο¬ 
μηνίας δημοσιοποίησης της πρόσκλησης και της ημε¬ 
ρομηνίας δημόσιας υποστήριξης της διατριβής. Στην 
παραπάνω πρόσκληση αναφέρεται και το πρόσωπο που 
θα εποπτεύσει της διαδικασίας δημόσιας υποστήριξης 
της διατριβής (Πρόεδρος ή Αναπληρωτής Πρόεδρος, 
ΔιευθυντήςΤομέα). 

10. Η δημόσια υποστήριξη της διατριβής θα πρέπει να 
πραγματοποιηθεί το αργότερο εντός έξι (6) μηνών από 


την ημερομηνία ορισμού της Επταμελούς Εξεταστικής 
Επιτροπής από τη Συνέλευση του Τμήματος. 

11. Ο/Η υποψήφιος/α πρέπει να παραδώσει τη δι¬ 
ατριβή του/της σε έντυπη και σε ηλεκτρονική μορφή 
στην Επταμελή Εξεταστική Επιτροπή τουλάχιστον 15 
εργάσιμες ημέρες πριν από την ορισθείσα ημερομηνία 
υποστήριξης της διατριβής. 

ΔΗΜΟΣΙΑ ΥΠΟΣΤΗΡΙΞΗ ΤΗΣ ΔΙΑΤΡΙΒΗΣ 

12. Η διαδικασία της δημόσιας υποστήριξης προϋπο¬ 
θέτει τη φυσική παρουσία των τεσσάρων (4) τουλάχιστον 
μελών της Επταμελούς Εξεταστικής Επιτροπής, ενώ τα 
λοιπά μέλη μπορούν να συμμετέχουν με τηλεδιάσκεψη. 

13. Ο/Η υποψήφιος/α αναπτύσσει δημοσίως για 30- 
40 λεπτά περίπου τη διατριβή ενώπιον της Επταμελούς 
Εξεταστικής Επιτροπής και απαντά στις ερωτήσεις και 
στις παρατηρήσεις των μελών της. Με σύμφωνη γνώμη 
της Επταμελούς Εξεταστικής Επιτροπής είναι δυνατό να 
υποβληθούν ΜΟΝΟΝ διευκρινιστικές ερωτήσεις από 
το ακροατήριο. Η συνολική διάρκεια της διαδικασίας 
υποστή ριξης δεν επιτρέπεται να υπερβαίνει τις τρεις (3) 
ώρες. 

14. Στη συνέχεια, η Εξεταστική Επιτροπή συνεδριά¬ 
ζει, χωρίς την παρουσία τρίτων και κατά περίπτωση με 
την παρουσία αφυπηρετησάντων μελών της τριμελούς 
Συμβουλευτικής Επιτροπής χωρίς δικαίωμα ψήφου, τα 
οποία μετά από την παροχή τυχόν εξηγήσεων και πριν 
την λήψη οποιοσδήποτε απόφασης από την Επταμελή 
Εξεταστική Επιτροπή αποχωρούν, και α) διαβάζει την ει¬ 
σηγητική έκθεση τηςΤριμελούς Συμβουλευτικής Επιτρο¬ 
πής στην περίπτωση που η έκθεση δεν είχε κοινοποιηθεί 
στα τέσσερα μέλη της Επταμελούς Εξεταστικής σε προ¬ 
γενέστερο χρόνο, β) κρίνει, εγκρίνει και βαθμολογεί τη 
διατριβή με κριτήρια την ποιότητα, την πληρότητα, την 
πρωτότυπη σκέψη, τη συμβολή της στην επιστήμη, την 
ποιότητα του κειμένου της διατριβής και την απόδοση 
του/της υποψηφίου/ας κατά την υποστήριξη της διατρι¬ 
βής (ικανότητα παρουσίασης της διατριβής, ορθότητα/ 
πληρότητα των απαντήσεων του/της εξεταζόμενου/ης 
στις ερωτήσεις των μελών της εξεταστικής, καθώς και 
άλλα ποιοτικά χαρακτηριστικά). 

15. Η εγκριθείσα διδακτορική διατριβή βαθμολογεί¬ 
ται με την ακόλουθη κλίμακα: ΑΡΙΣΤΑ ΜΕ ΔΙΑΚΡΙΣΗ (σε 
εξαιρετικές περιπτώσεις και μόνο με ομόφωνη απόφαση 
της Επταμελούς Εξεταστικής Επιτροπής), ΑΡΙΣΤΑ, ΛΙΑΝ 
ΚΑΛΩΣ, ΚΑΛΩΣ. 

16. Στην περίπτωση διαφωνίας μέλους της επταμε¬ 
λούς με την εισηγητική έκθεση στο σύνολό της ή μέ¬ 
ρους αυτής, αυτή καταγράφεται εάν το επιθυμεί ο/η 
διαφωνών/ ούσα και καταχωρείται στο φάκελο του/της 
υποψηφίου/ ας. 

17. Η έγκριση της διατριβής με πλειοψηφία πέντε (5) 
τουλάχιστον από τα μέλη της βεβαιώνεται με το Πρακτι¬ 
κό της Επταμελούς Εξεταστικής Επιτροπής. 

18. Εάν η διατριβή έχει εγκριθεί, αλλά με την προϋπό¬ 
θεση να ενσωματωθούν στο κείμενο αναγκαίες διορ- 
θώσεις/αλλαγές/τροποποιήσεις που προτάθηκαν από 
τα μέλη της Επταμελούς Εξεταστικής Επιτροπής, που 
αφορούν στη γλώσσα, στην αποδεκτή επιστημονική 
ορολογία και μετάφραση ξενόγλωσσων λέξεων ή και στη 
διατύπωση των επιστημονικών συμπερασμάτων, τότε 
διορίζεται κατ'ελάχιστο τριμελής επιτροπή από μέλη της 

επταμελούς εξεταστικής επιτροπής για να εποπτεύσει το 
έργο των διορθώσεων/αλλαγών/τροποποιήσεων. Η τρι¬ 
μελής επιτροπή, μετά το πέρας του έργου της, συντάσσει 
βεβαίωση που συνοδεύει το πρακτικό της επταμελούς 
Εξεταστικής. 

19. Το πρακτικό της Επταμελούς Εξεταστικής Επιτρο¬ 
πής (συνοδευόμενο από τη βεβαίωση διόρθωσης του 
κειμένου της διατριβής, εάν αυτό απαιτείται) κατατίθεται 
στη Γραμματεία του Τμήματος Γεωπονίας το αργότερο 
εννέα (9) μήνες από την ημερομηνία ορισμού της Επτα¬ 
μελούς Εξεταστικής Επιτροπής. 

20. Μετά την επιτυχή ολοκλήρωση των σπουδών, ο/η 
διδάκτορας καταθέτει ένα διορθωμένο αντίτυπο της Δι¬ 
δακτορικής Διατριβής στη βιβλιοθήκη της Σχολής ή του 
Τμήματος και τα απαιτούμενα αντίτυπα στην Κεντρική 
Βιβλιοθήκη του Πανεπιστημίου και στο Εθνικό Κέντρο 
Τεκμηρίωσης. Ο/Η επιβλέπων/ουσα προσυπογράφει το 
έγγραφο κατάθεσης των αντιτύπων της Διδακτορικής 
Διατριβής. 

Άρθρο 12. 

Αναγόρευση και Καθομολόγηση Διδακτόρων 

1 .Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος παρουσία του/της υποψήφιου/ας Διδάκτορα. 
Ο Π ρόεδρος του Τ μήματος θέτει υπόψη του Σώματος το 
Πρακτικό που πιστοποιεί την επιτυχή ολοκλήρωση της 
διαδικασίας δημόσιας προφορικής παρουσίασης και της 
αξιολόγησης της Διδακτορικής Διατριβής και ακολουθεί 
η αναγόρευση και καθομολόγηση του/της υποψηφίου/ 
ας σε Διδάκτορα του Τμήματος. Στη Συνεδρίαση παρί- 
σταται ο/η Πρύτανης/νις ή ο/η Αντιπρύτανης/νις, ενώ 
μπορεί να παρίσταται και ο/η Κοσμήτορας. 

2. Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Διδά- 
κτορος ακολουθεί τα πρότυπα σχετικών Αποφάσεων της 
Συγκλήτου ΑΠΘ1. 

3. Η τελετή διενεργείται τρεις (3) φορές ανά ακαδη¬ 
μαϊκό έτος. 

4. Ο/Η υποψήφιος/α διδάκτορας πριν από την αναγό¬ 
ρευση και καθομολόγησή του/της από την Συνέλευση 
του Τμήματος, μπορεί να αιτηθεί χορήγηση Βεβαίωσης 
επιτυχούς αποπεράτωσης των διδακτορικών του σπου¬ 
δών. 

5. Στον/Στην Διδάκτορα χορηγείται αντίγραφο Διδα¬ 
κτορικού Διπλώματος (μεμβράνη), το οποίο υπογράφε¬ 
ται από τον/την Πρύτανη, τον/την Πρόεδρο και τον/την 
Προϊστάμενο/η Γραμματείας του Τμήματος και φέρει τη 
σφραγίδα του ΑΠΘ. 

Άρθρο 13 

Λόγοι Διαγραφής 

1. Οι υποψήφιοι/ες διδάκτορες διαγράφονται με από¬ 
φαση της Συνέλευσης μετά από εισήγηση τηςΤριμελούς 
Συμβουλευτικής Επιτροπής διά του Τομέα όταν: 

α) Δεν συνεργάζονται αρμονικά με τη Συμβουλευτι¬ 
κή τους Επιτροπή (π.χ., μη ανταπόκριση του/της υπο¬ 
ψηφίου/ας εντός συγκεκριμένης χρονικής περιόδου σε 
αίτημα της Συμβουλευτικής Επιτροπής για συζήτηση της 
εξέλιξης της διατριβής, κ.ά.). 

β) Η συμπεριφορά τους δεν συνάδει με την επιστη- 
μονική/ερευνητική δεοντολογία (π.χ., διαπιστωμένη 
λογοκλοπή) και την ακαδημαϊκή τους ταυτότητα (π.χ., 


συμπεριφορά διάκρισης με βάση το φύλο, την εθνικό¬ 
τητα, τη φυλή, την ηλικία, το χρώμα ή την θρησκεία που 
επισύρουν επίσης και ποινικές διώξεις). 

γ) Η πρόοδος της έρευνας έχει κριθεί από την Τριμελή 
Συμβουλευτική Επιτροπή για δύο συνεχή έτη ως ανε¬ 
παρκής/αρνητική ή για δύο συνεχόμενα έτη δεν έχουν 
υποβάλλει στην τριμελή Συμβουλευτική Επιτροπή υπό- 
μνη μα προόδου της έρευνας σύμφωνα με το Άρθρο 10, 
παρ. 1 του παρόντος κανονισμού. 

δ) Δεν εγκρίνεται η αίτηση του/της υποψηφίου/ας για 
σύσταση Επταμελούς Εξεταστικής Επιτροπής σύμφωνα 
με το Άρθρο 10, παρ. 1 του παρόντος κανονισμού. 

2. Με εισήγηση της Γραμματείας του Τμήματος εάν: 

α) Δεν έχουν ανανεώσει την ετήσια εγγραφή τους. 

β) Έχει λήξει η νόμιμη διάρκεια φοίτησης (συμπεριλαμ¬ 
βανομένου του χρόνου της αναστολής) και δεν έχουν 
ζητήσει με αίτησή τους στην Τριμελή Συμβουλευτική 
Επιτροπή τη συγκρότηση της Επταμελούς Εξεταστικής 
Επιτροπής σύμφωνα με το Άρθρο 11, παρ. 1. 

γ) Δεν έχουν υποστηρίξει δημοσίωςτη διατριβή τους 
πριν από την παρέλευση έξι (6) μηνών από την ημερομη¬ 
νία ορισμού της Επταμελούς Εξεταστικής Επιτροπής από 
τη Συνέλευση και δεν έχει κατατεθεί στη Γραμματεία το 
πρακτικό της Εξεταστικής Επιτροπής μαζί με το διορθω¬ 
μένο ανάτυπο της Διδακτορικής Διατριβής, ως ορίζεται 
στο Άρθρο 11, παρ. 19 του παρόντος Κανονισμού, εννέα 
(9) μήνες από την ημερομηνία ορισμού της Επταμελούς 
Εξεταστικής 

3. Με ενυπόγραφο αίτημα του/της υποψηφίου/ας προς 
τη Συνέλευση του Τμήματος. 

Σε όλες τις παραπάνω περιπτώσεις η απόφαση δια¬ 
γραφής του/της υποψήφιου/ας διδάκτορα κοινοποιεί¬ 
ται με διαπιστωτική πράξη στον/στην υποψήφιο/α στη 
ηλεκτρονική διεύθυνση που είχε δηλωθεί στην αίτηση 
εγγραφής του/της και στηνΤριμελή Συμβουλευτική Επι¬ 
τροπή. 

Άρθρο 14 

Κανόνες υποχρέωσης επιτυχούς 
παρακολούθησης προπτυχιακών 
και μεταπτυχιακών μαθημάτων 

1. Υπόχρεοι επιτυχούς παρακολούθησης ΠΡΟΠΤΥΧΙ¬ 
ΑΚΩΝ μαθημάτων: 

α) ΠτυχιούχοιπανεπιστημιακούΤμήματος Γεωπονικών 
Επιστημών αλλά από κατεύθυνση σπουδών στην οποία 
ΔΕΝ εντάσσεται το επιστημονικό πεδίο της προτεινόμε- 
νης έρευνας: 15-20 Ε0Τ5. 

β) Πτυχιούχοι από μη συναφές ΠανεπιστημιακόΤμήμα: 
20-30 ΕΈΤ5. 

γ) Πτυχιούχοι Τμήματος ΤΕΙ συναφές με το Τμήμα Γε¬ 
ωπονίας: 50 Ε0Τ5. 

2. Υπόχρεοι επιτυχούς παρακολούθησης ΜΕΤΑΠΤΥΧΙ¬ 
ΑΚΩΝ μαθημάτων: 

Διπλωματούχοι ΠΜΣ ΑΕΙ με ειδίκευση στην οποία ΔΕΝ 
εντάσσεται το επιστημονικό πεδίο της προτεινόμενης 
έρευνας:τέσσερα ή πέντε μεταπτυχιακά μαθήματα. Στην 
περίπτωση που δεν διδάσκονται τα απαιτούμενα μαθή¬ 
ματα αποφασίζει σχετικά η Συνέλευση του Τμήματος. 

3. Κάτοχοι ενιαίου και αδιάσπαστου τίτλου σπουδών 
μεταπτυχιακού επιπέδου (ν. 4485/2017): Με τεκμηριωμέ¬ 
νη εισήγηση και με βάση το πρόγραμμα σπουδών τους 
εντάσσονται στην παρ. 1 ή 2 ή 1 και 2. 

4. Κάτοχοι Πτυχίου ή μεταπτυχιακού Διπλώματος 
από χώρα της ΕΕ ή χώρα εκτός ΕΕ αξιολογούνται και 
εντάσσονται με τεκμηριωμένη εισήγηση σε μια από τις 
παραπάνω περιπτώσεις (παρ. 1 και 2) μετά από την ορι¬ 
στική απόφαση ισοτιμίας του ΔΟΑΤΑΠ.Το ίδιο ισχύει και 
για την περίπτωση του Άρθρου 3, παρ. 2 του παρόντος 
Κανονισμού. 

5. Οι τίτλοι των προπτυχιακών ή και των μεταπτυχια¬ 
κών μαθημάτων που υποχρεούνται να παρακολουθή¬ 
σουν και να εξετασθούν επιτυχώς οι υποψήφιοι/ες με 
βάση τα παραπάνω εδάφια, προτείνονται από την Τρι¬ 
μελή Συμβουλευτική Επιτροπή και εγκρίνονται από τη 
Συνέλευση του Τμήματος. Είναι δυνατόν, οι υποψήφιοι/ 
ες, με βάση την αναλυτική βαθμολογία των προπτυχια¬ 
κών τους αλλά και των μεταπτυχιακών τους σπουδών να 
απαλλαγούν από την υποχρέωση παρακολούθησης και 
επιτυχούς εξέτασης για συναφή προπτυχιακά ή και με¬ 
ταπτυχιακά μαθήματα που έχουν ήδη παρακολουθήσει 
επιτυχώς κατά τις προηγούμενες σπουδές τους. 

6. Οι κάτοχοι ΜΔΕ (Μ5ς) ενός έτους της ημεδαπής ή 
της αλλοδαπής δεν μπορούν να απαλλαγούν για περισ¬ 
σότερα από 40 Ε(ΙΤ$. 

7. Η απόφαση έγκρισης των προτεινόμενων μαθημά¬ 
των καταχωρείται στο φάκελο του/της υποψηφίου/ας 
διδάκτορα και ενημερώνεται το ατομικό του δελτίο. 

Άρθρο 15 

Λογοκλοπή/Παράλειψη Αναφοράς 

Λογοκλοπή θεωρείται η αντιγραφή του συνόλου ή 
μέρους της εργασίας, δημοσιευμένης ή μη, κάποιου/ 
ας άλλου/ης χωρίς τη δέουσα αναφορά και σύμφωνα 
με την επιστημονική δεοντολογία θεωρείται αδίκημα 
και επισύρει σοβαρές κυρώσεις. Καταθέτοντας οποια¬ 
δήποτε εργασία, διδακτορική διατριβή ή ερευνητικό 
άρθρο ή άρθρο εκλάί'κευσης, ο/η υποψήφιος/α διδά¬ 
κτορας υποχρεούται να αναφέρει τα πλήρη στοιχεία της 
βιβλιογραφικής πηγής από την οποία χρησιμοποίησε 
δεδομένα ή απόψεις άλλων. Στην περίπτωση επιβεβαι¬ 
ωμένης λογοκλοπής, η Συνέλευση μπορεί να αποφα¬ 
σίσει τη διαγραφή του/της υποψηφίου/ας ή ακόμη και 


την ανάκληση του τίτλου σπουδών που αποδόθηκε σε 
προγενέστερο χρόνο και κατά τον οποίο τελέστηκε το 
αδίκημα της λογοκλοπής. 

Άρθρο 16 

Αξιολόγηση 

Το πρόγραμμα διδακτορικών σπουδών αξιολογείται 
ως προς την ποιότητα του ερευνητικού έργου και των 
λοιπών υπηρεσιών που παρέχονται από αυτό, με τη δι¬ 
αδικασία που προβλέπεται από το ν. 4009/2011 όπως 
τροποποιήθηκε και ισχύει και το ν. 4485/2017 (άρθρο 
44 παρ. 3). 

Άρθρο 17 

Έντυπα 

Κάθε μέλος ΔΕΠ ή άλλος/η που εμπλέκεται στις Δι¬ 
δακτορικές Σπουδές και κάθε υποψήφιος/α διδάκτο¬ 
ρας οφείλει να χρησιμοποιεί, για κάθε θέμα που αφορά 
σε αυτές, υποχρεωτικά τα έντυπα που έχει εγκρίνει η 
Συνέλευση και έχουν αναρτηθεί στην ιστοσελίδα του 
Τμήματος. 

Άρθρο 18 

Μεταβατικές Διατάξεις 

Όλοι/ες οι υποψήφιοι/ες διδάκτορες του Τμήματος 
μετά την έγκριση και δημοσίευση του Κανονισμού Δι¬ 
δακτορικών Σπουδών, εντάσσονται στις διατάξεις του 
ν. 4485/2017 και στον παρόντα Κανονισμό. 

Όσοι/ες υποψήφιοι/ες διδάκτορες του Τμήματος έχουν 
υπερβεί την ανώτατη διάρκεια εκπόνησης διδακτορικής 
διατριβής, παρέχεται η δυνατότητα παράτασης μέχρι 
δώδεκα (12) μήνες και μετά από αιτιολογημένη απόφαση 
της Συνέλευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Απριλίου 2018 

Ο Πρύτανης 

ΠΕΡΙΚΆΗΣ ΜΗΤΚΑΣ 

